આપણા સહુની અંદર એક રામ અને રાવણ છે. રામ એક એવો ચેહરો છે જે સમાજને અંકુશમાં રાખવા બનાવવામાં આવ્યો છે, જયારે રાવણ અંદરોઅંદર આકાર લેતી બદીઓનું પ્રતીક છે. પણ વાસ્તવિકતા એ છે કે સમાજને રામનો ચેહરો દેખાય છે, ને રાવણ હંમેશા અદ્રશ્ય રહે છે. એ રાવણ કેટલો કદરૂપો છે, કેવા આકારનો છે, કેટલી હદે ખરાબ છે એ જાણવું અશક્ય છે; એ ક્યારેક જ બહાર આવે છે ને જયારે આવે છે ત્યારે બધાને અચંબિત કરી નાખે છે. જયારે આપણે બીજાને જોખીએ છીએ ત્યારે કહીએ છીએ, આ વ્યક્તિએ આવું કર્યું એવું માનવામાં જ નથી આવતું, પણ હકીકતમાં એ વ્યક્તિએ નહીં પણ એની અંદર વસેલા રાવણે એ કર્યું હોય છે.